==== Postglacialtid ====
[[Fil:MarintForland-RoskildeFjord.jpg|thumb|Kyststrækning langs [[Roskilde Fjord]] med gammel kystklint med foranliggende ''marint forland''. Havet har i stenalderen stået helt oppe ved skrænten, men er efterfølgende sunket nogle få m. Den gamle kyst er nu bevokset med bøgeskov.]]
Dette er vor tid, som begyndte for 10.000 år siden. På den tid var isen smeltet bort fra det sydlige Skandinavien. Udviklingen i [[Holocæn|Postglacialtiden]] faldt i tre hovedfaser. I den første, Fastlandstiden, var det danske landområde langt større end i dag, og Danmark var landfast med England. Derefter trængte [[Østersøens udviklingshistorie|Littorinahavet]] (Stenalderhavet) frem ved en hastig havstigning forårsaget af bortsmeltningen af iskapper andre steder på Jorden. Siden har landhævningen tørlagt tidligere havdækkede områder nord for en linje fra Nissum Fjord til det nordlige Falster. Den postglaciale vegetationsudvikling indledtes med en lys pionerskov, som efterfulgtes af en tæt, mørk urskov. Ved menneskets indgreb opstod efterhånden det nuværende kulturlandskab.<ref name=":0" />
Geologi